OpenLLM-France/wikimedia huggingface dataset:
# Lothar Matthäus

Lothar Herbert Matthäus (Erlangen, Bavaria, Alemania, 1961eko martxoaren 21a) alemaniar futbolari ohia da eta gaur egun entrenatzaile lanetan dabil.
Alemaniako Futbol Selekzioaren 1990ko Munduko Futbol Txapelketa eta Mendebaldeko Alemaniako Selekzioarekin 1980ko Eurokopa irabazi ditu. Horretaz gain, UEFA Kopa birritan 1990 eta 1996an Internazionale Football Club eta FC Bayern München taldeetan jokatuz irabazi du. Bestalde, zazpi Bundesliga, bi Alemaniako Kopa, Alemaniako Superkopa bat eta Italiako Superkopa bat ere lortu ditu.
Munduko Futbol Txapelketa gehienetan parte hartu duen jokalaria da: 1982, 1986, 1990, 1994 eta 1998an. Munduko Futbol Txapelketan partidu gehien jokatu dituen jokalaria ere bada (denera, 25), baita Alemaniako Selekzioarekin partidu gehien jokatu duen jokalaria ere (150 partidu eta 23 gol). 1990ean Urteko alemaniar jokalaria eta Urteko europar jokalaria sariak irabazi zituen.

## Iruditegia

* Jokalari garaian
* Matthäus 1990ko Munduko Futbol Txapelketan penaltia jaurtikitzen

## Kanpo estekak

* Lothar Matthäus jokalariaren webgune ofiziala (Alemanez)
* Lothar Matthäusi buruzko bideoa ikusgai
* Datuak: Q36386
* Multimedia: Lothar Matthäus / Q36386
# Lotfi A. Zadeh

Lotfi Asker Zadeh (azerbaijaneraz: Lütfəli Rəhimoğlu Əsgərzadə; Baku, 1921eko otsailaren 4a - Berkeley, Kalifornia, 2017ko irailaren 6a) Berkeley Unibertsitateko irakasle eta matematiko azerbaijandarra izan zen. 1965ean Multzo Lausoen Teoriaren (edo Logika Lausoaren Teoriaren) oinarriak ezartzeagatik ezaguna.
1921ean jaio zen Bakun, Kaspiar Itsasoaren kostaldean dagoen hirian. Iranera emigratu eta Teherango Unibertsitatean ikasi ondoren, Estatu Batuetara iritsi zen eta bertan bere ikasketak jarraitu zituen MIT institutuan, Columbiako Unibertsitatean eta azkenik Berkeley Unibertsitatean.
Aipatutako esparruetan egindako ekarpenagatik sari ugari jaso ditu, hala nola Richard W. Hamming domina 1992an, eta unibertsitate ezberdinetako honoris causa doktore tituluak (Oviedoko Unibertsitatea (1995), Granadado Unibertsitatea (1996) eta Madrilgo Unibertsitate Politeknikoa (2007)).

## Lan nabarmenak

* 1965. Fuzzy sets. Information and Control. 1965; 8: 338–353.
* 1965. "Fuzzy sets and systems". Fox J, editor. System Theory. Brooklyn: Polytechnic Press, 1965: 29–39.
* 1972. "A fuzzy-set-theoretical interpretation of linguistic hedges". Journal of Cybernetics 1972; 2: 4–34.
* 1973. "Outline of a new approach to the analysis of complex systems and decision processes". IEEE Trans. Systems, Man and Cybernetics, 1973; 3: 28–44.
* 1974. "Fuzzy logic and its application to approximate reasoning". Information Processing 74, Proc. IFIP Congr. 1974 (3), pp. 591–594.
* 1975. "Fuzzy logic and approximate reasoning". Synthese, 1975; 30: 407–428.
* 1975. "Calculus of fuzzy restrictions". In: Zadeh LA, Fu KS, Tanaka K, Shimura M, editors. Fuzzy Sets and their Applications to Cognitive and Decision Processes. New York: Academic Press, 1975: 1–39.
* 1975. "The concept of a linguistic variable and its application to approximate reasoning", I-III, Information Sciences 8 (1975) 199–251, 301–357; 9 (1976) 43–80.
* 2002. "From computing with numbers to computing with words — from manipulation of measurements to manipulation of perceptions" in International Journal of Applied Math and Computer Science, pp. 307–324, vol. 12, no. 3, 2002.

## Kanpo estekak

* Zadehen orrialde ofiziala. Ingelesez.
* Datuak: Q92767
* Multimedia: Lotfi Zadeh / Q92767
# Loteria kalea (Bilbo)

Loteria kalea Bilboko alde zaharreko kale historiko bat da.

## Kokalekua

Bilboko Zazpi kaleeetan.

## Kanpo estekak

* Datuak: Q61361609
# Lothar ekaitza

Lothar :
| Lothar ekaitzaren kokapena L hizkiaren bidez. |||
| Data |||
| Sortua: | 1999ko abenduaren 25a | 1999ko abenduaren 25a |
| Uxatua: | 1999ko abenduaren 27a | 1999ko abenduaren 27a |
| Haize boladarik indartsuena: | 272 km/h (Alemania) | 272 km/h (Alemania) |
| Presiorik baxuena: | 962,0mb | 962,0mb |
| Kalteturiko herrialdeak |||
| Espainia | Euskal Herria | Frantzia |
| Alemania | Suitza | Belgika |
| Herbehereak | Liechtenstein |
| Kalteak |||
| Hildakoak: | 110 | 110 |
Lothar ekaitza edo zikloia 1999ko abenduaren 25ean Ozeano Atlantikoan sortu eta mendebaldeko Europan kalte material handiak eta 110 hildako eragin zituen behe presio gune indartsua izan zen. 200 Km/h-ko haize-boladak eragin zituen.

## Eragina Euskal Herrian

Lothar ekaitzak 150 kilometro orduko haizea eragin zuen Euskal Herriko gune altuetan, horrez gain, Ametzolako auzo berriaren eraikuntza garabi bat, behera erori eta bi pertsona hil zituen. Barakaldon beste pertsona bat hil zen.
Bilboko portuan sartzeko itxaroten zegoen tripulazio Kubatarra zeukan "Rilos" ontzia Ereagako hondartzaraino eraman zuen itsaso zakarrak, eta bertan egon zen 2000. urteko urtarrilaren erdialdera arte.

## Ikus, gainera

* Europako haize ekaitz
* Euskal Herriko gertakari meteorologikoak

## Erreferentziak

* ↑ Frei Universität Berlinek jarritako izena.
* ↑ Karlsruheko Unibertsitatea.
* ↑ http://elpais.com/diario/2000/03/21/paisvasco/953671208_850215.html El Pais egunkariko albistea.

## Kanpo estekak

* (Gaztelaniaz) Rilos ontzia Ereagako hondartzan, Getxon.
* Datuak: Q520286
* Multimedia: Lothar (storm) / Q520286
# Lockheed Martin

Lockheed Martin estatubatuar enpresa aeroespaziala, 1995 arte munduko aireontzi militar eta arma-fabrikatzailerik handienetako bat. 1995ean Martin Marietta enpresarekin batu zen, eta munduko armagintza-talderik handiena eratu zuen horrela.
1913an Loughead izeneko anaia irlandar batzuk ur-hegazkinak egiten hasi ziren, eta 1926an Allan Lougheadek Lockheed konpainia berria sortu zuen, eta harrezkero hegazkin militar eta zibil ugari egin ditu. Lehenengo hegazkinak, Vega-k, arrakasta handia lortu zuen. Ondorengoak ere garrantzitsuak izan ziren: 1930eko Orion-ek adibidez, helize-sistema berritzaile bat zuen. Handik gutxira finantza-talde batek bereganatu zuen konpainia. 1934ko L.10 Electra modeloak hamar bidaiari eraman zitzakeen, eta 1939ko P-38 Lighting-a Bigarren Mundu Gerrako hegazkinik ikaragarrienetako bat izan zen. 1950ean sortutako Super Constellation L. 1049 merkataritzako hegazkina garraio-konpainia askorentzat eredu izan zen, erreaktorea iritsi arte. Hain zuzen ere Lockheed enpresak sortu zuen estatubatuar armadarako lehen borroka-erreaktorea. Hamarkada horretan bertan beste zenbait modelo sortzeaz gainera, espioi-lanetarako hegazkinak egiteari ekin zion: U-2 eta 1960. hamarraldiko A-12 Blackbird (geroago SR-71 izenez ezagutua) modeloak adibidez. 1970ean aurkeztu zuen lehen merkataritzako erreakzio-hegazkina, L-1011 TriStar-a, baina arrakasta handirik izan ez zuenez, merkataritzarako hegazkinak egiteari utzi zion, eta armadarako borroka-hegazkinetara itzuli zen: 1980ko hamarraldian adibidez, F-117A Nighthawk-a egin zuten, gerra elektronikoan espezializatua, eta radarrari ihes egiteko teknologia berrienak zituena. Martin enpresarekin elkartu aurretik, Estatu Batuetako armadak ehiza-hegazkintzat aukeratutako F-22 modeloa egiten parte hartu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q7240
* Multimedia: Lockheed Martin / Q7240
# Lockheed F-117 Nighthawk

Lockheed F-117 Nighthawk, eraso-hegazkin militar bat da. Lockheed Corporation empresak ekoitzi zuen.
1983an Ameriketako Estatu Batuetako Aire Armadan zerbitzuan sartu eta 2008an erretiratua izan zen.
* Datuak: Q184491
* Multimedia: Lockheed F-117 Nighthawk / Q184491
# Lockoneco

Lockoneco (1978ko martxoaren 19a) arkularia da. Indonesia ordezkatu zuen 2004ko Udako Olinpiar Jokoetan.

## Erreferentziak

* ↑ Lockoneco
* ↑ Lockoneco LOCKONECO

## Kanpo estekak

* Datuak: Q6962491
# Lockheed SR-71 Blackbird

Lockheed SR-71 Blackbird :
| Mota | Miaketa-hegazkina |
| Eraikitzailea | Lockheed |
| Diseinatzailea | Kelly Johnson |
| Lehenengo hegaldia | 1964ko abenduaren 22a |
| Zerbitzu hasiera | 1966 |
| Zerbitzu amaiera | 1998 (USAF) 1999 (NASA) |
| Egoera | Erretiratua |
| Erabiltzaile nagusia | Ameriketako Estatu Batuetako Aire Armada NASA |
| Unitate eraikiak | 3 |
| Salneurria | 15-18 milioi dolar (proiektua) |
| Aldaerak | Lockheed A-12 |
Lockheed SR-71 Blackbird, AEBetako miaketa-hegazkin bat da. Lockheed hegazkilaritza enpresak eraikia eta Kelly Johnson ingeniariak diseinatua, 1964ko abenduaren 22an lehenbizikoz hegan egin zuen. Lockheed YF-12 eta Lockheed A-12 atzemate-hegazkin modeloetan oinarriturik garatu zen. 1964-1998 artean zerbitzu eman zuen.
Ezkutuko teknologiarekin diseinatutako lehenbiziko hegazkinetako bat izan zen, radarrak guztiz saiesteko helburuz. Ameriketako Estatu Batuetako Aire Armada eta NASAri zerbitzu eman zion.

## Kanpo estekak

* Datuak: Q190114
* Multimedia: Lockheed SR-71 Blackbird / Q190114
# Lockney (Texas)

Lockney Texasko herri bat da. Floyd konderrian kokatua dago. 2010ean 1.842 biztanle zituen, 4,00 kilometro koadrotan banatuta.

## Ikus, gainera

* Floyd konderria

## Kanpo estekak

* Datuak: Q976784
# Lockington (Ohio)

Lockington Ohioko herri bat da. Shelby konderrian kokatua dago. 2010ean 141 biztanle zituen, 0,21 kilometro koadrotan banatuta.

## Ikus, gainera

* Shelby konderria

## Kanpo estekak

* Datuak: Q1867781
* Multimedia: Lockington, Ohio / Q1867781
# Lockland (Ohio)

Lockland Ohioko herri bat da. Hamilton konderrian kokatua dago. 2010ean 3.449 biztanle zituen, 3,19 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q1026014
* Multimedia: Lockland, Ohio / Q1026014
# Lokarri hori

Lokarri horia, lokarri hori batean datzan sinbolo bat da. Garai eta herrialde ezberdinetan esanahi ezberdinak izan ditu.
2017kourriaren 16tik aurrera Kataluniaan Assemblea Nacional Catalana eta Òmnium Cultural erakundeetako Jordi Sànchez eta Jordi Cuixart buruzagien eta Kataluniako Generalitateko espetxeratutako politikari eta preso politikoen askatasuna aldarrikatzeko ikur da.
Mundu mailan, endometriosi gaixotasuna dutenen aldeko elkartasun ikurra da.

## Kanpo estekak

* Datuak: Q1499299
* Multimedia: Yellow ribbons / Q1499299
# Lokenole

Lokenole (frantsesez eta ofizialki: Locquénolé) Bretainiako Finistère departamenduko udalerria da.

## Kanpo estekak

* Datuak: Q637898
* Multimedia: Locquénolé / Q637898
# Lokatz

Lokatza, basa edo lohia uraren eta sedimentuz, hauts partikulez eta buztinez osatutako lurraren arteko nahasketa semilikidoa da. Denbora geologikoaren poderioz, lokatz metaketa zaharrak, gogortu egiten dira, lutita bihurtuz.
Lokatz bainua, ohi osagai bereziekin, osasun, edertasun edo gozamen arrazoiengatik erabiltzen da. Zerbitzu hau oso ohikoa da oraingo bainuetxeetan.

## Sinonimoak

Hitz desberdin ugari daude "lokatz" hitzaren sinonimo gisa, gehienek ñabardura zehatz batzuk edukiz.
"Lohi" hitza lokatzen sinonimo orokor gisa hartu daiteke, nahiz eta material sedimentatuaren formazio handiak zehazteko erabili ohi den.
"Basa" hitza ere erabili daiteke. Honek ibai eta lakuen hondoan edota lur azpian aurki daitezkeen lokatz trinkoei egiten dio erreferentzia. Bertan, lurra lurpeko urekin nahasten da.
Ura lur gainazalean zutik geratzean sortzen den lokatz itsaskorrari "idoi" esaten zaio. Honek lokatzak baino koherentzia likidoagoa izan ohi du eta ibaien eta lakuen ertzeetan zein euria egiten duen lur eremuetan aurki daiteke. Beraz, "idoi" hitza ere lokatzaren sinonimo gisa erabili ohi da.

## Erabilera

Lokatzaren erabilerak oso anitzak dira:
* Eraikuntzei kalitatezko akabera emateko
* Ura gordetzeko ontziak fabrikatzeko
* Buztinezko loreontziak
* Dekorazio elementuak
* Eskulturak
* Etab.

### Lokatza eraikuntzetan

Lokatza aterpetxeak eraikitzeko gizakiak erabili zuen lehen materialetako bat da. Eskuz pilatutako lokatza (mokorra), adreiluen moduan (adobea) edo trinkotua (buztin horma) hormak egiteko modu oso merkea eta teknologia gutxi behar duena da. Horregatik, oso erabilia izan da antzinako zibilizazioen artean, edota basamortuko inguruneetan kokatutako kulturen artean, non harria eta zura urriak diren.

### Lokatza eskulanetan

Buztina eskulanak edo bestelako dekorazio piezak egiteko material gisa ere erabil daiteke; adibidez, lokatzezko loreontziak, zopa platerak, edalontziak, mahai-tresnak, etab.

### Beste erabilpen batzuk

Egunerokotasunean erabiltzen ditugun tresnak.

## Zoologia

Animalia batzuek, hala nola elefanteek, lokatza erabiltzen dute parasitoen, intsektuen eta eguzki erradiazioaren aurkako babes gisa. Gainera, lokatzek biotopo garrantzitsuak izan ohi dituzte ekosistema desberdinetan.
Melipona beecheii-k, maiek Xunán kab deitzen zioten eztenik gabeko erle espezie amerikarra, buztina zuhaitzen eta propoliaren erretxinarekin nahasten du, egitura emateko abaraska zati batzuk estaltzen dituen konposatua lortzeko. Era berean, nahaste horretatik, Cera de Campeche deituriko itsasgarri natural bat lortzen da, kola gisa eta egurra babesteko ere erabiltzen dena.

## Ikus, gainera

* Eraikuntza ekai
* Zeramika

## Kanpo estekak

* Datuak: Q170449
* Multimedia: Mud / Q170449
# Lokatz Loreak

Lokatz Loreak Araitz Katarain, Janire Arrizabalaga eta Izaro Bilbao bertsolariek osatutako sormen taldea da. Lokatz Loreak 2022ko udaberrian sortu zen, Bizkaiko Bertso Munduko Emakumeen* topaketan.

## Proiektuak
### Friki-saioak

2022ko udazkenean Lokatz Loreak sormen taldeak 5 bertso saio antolatu zituen, ez-ohiko gai frikiak ardatz zituztenak. Beraien hitzetan, gizartean presente zeuden gaiak izan arren, bertso munduan haien inguruko hutsune bat zegoen.
Lokatz Loreak kide Janire Arrizabalaga pozik agertu zen saioen ostean. Bere esanetan, publikoa bero eta eskertuta agertu zen saio hauetan eta bertsolariek ere gustura aritu ziren.
Bost saio horiez gain, seigarren bat antolatu zuten, 'Berebiziko espioaiak' friki-saioa. Bertan Lokatz Loreak sormen taldeko hiru kideek abestu zuten. Gai-jartzaile lanetan, aldiz, Oihana Arana eta Leire Vargas aritu ziren.

#### Saioak

| Saioa | Lekua | Data | Bertsolariak |
| Harry Potter saioa | Zornotza | 2022/08/13 | Jone Larrinaga Maddi Agirre Nerea Ibarzabal Leire Vargas |
| Bertso fashion week | Deustu | 2022/08/27 | Enare Muinategi Ibai Lekuona Aitor Etxebarriazarraga Josune Aramendi |
| Meme saioa | Portugalete | 2022/09/03 | Ixone Asategi Koldo Gezuraga Haizea Arana Asier Alcedo Miren Amuriza |
| Denbora makina bertsoz | Lekeitio | 2022/09/10 | Iruri Altzerreka Joanes Ilarregi Joar Garate Xabat Galletebeitia |
| Bertsos-kopoa | Gernika | 2022/09/17 | Onintza Enbeita Irune Basagoiti Nagore Beitia Aner Peritz 'Euzkitze' |
| Berebiziko espioiak | Leioako campusa | 2022/11/29 | Janire Arrizabalaga Izaro Bilbao Araitz Katarain |

### Tira komikoak

2022ko Bertsolari Txapelketa Nagusiaren harira, Poto! Instagrameko proiektuarekin elkarlanean aritu ziren. Sareetan argitaratu zituzten tira-komikoak sortu zituzten, Txapelketa Nagusiko saioetan gertatutakoa iruditara ekarriz eta txapelketaren testuingurua margotuz.

### Itzal(iko) bagina

2024ko udaberrian plazaratutako ikuskizuna da. Bertsoa oinarri, egungo jendarte indibidualistari kritika egitea du helburu, kolektiboaren aldarrian. Bertsoz, bertsotik haratago doazen auziei erantzuna eman nahi die. Ikuskizuna Iraitz Lizarragak zuzendu du eta Lankuk ekoitzi du.

## Erreferentziak

* ↑ «Lokatz Loreak» Bertsolari Aldizkaria 2023-12-15 (Noiz kontsultatua: 2024-03-03).
* ↑ «Lokatzetatik leku bat loratzen denean» Bertsolari Aldizkaria 2023-11-14 (Noiz kontsultatua: 2024-03-03).
* 1 2 «"Asmoa izan da sortzea leku eroso bat bertsorako"» Bertsolari Aldizkaria 2022-09-15 (Noiz kontsultatua: 2024-03-03).
* ↑ «Friki saioek harrera beroa izan dute lehen bi ekitaldietan» bertsoa.eus (Noiz kontsultatua: 2024-03-03).
* ↑ «Friki Saioak. Berebiziko Espioiak - Gizarte eta Komunikazio Zientzien Fakultatea - UPV/EHU» Gizarte eta Komunikazio Zientzien Fakultatea (Noiz kontsultatua: 2024-03-03).
* ↑ «'Bertso saio frikiak' antolatu ditu Lokatz Loreak sormen taldeak» Gaztezulo (Noiz kontsultatua: 2024-03-03).
* 1 2 «Itzal(iko) bagina: Zeharkatu gaituena performatzen» bertsoa.eus (Noiz kontsultatua: 2024-03-03).
* ↑ «poto_eus» www.instagram.com (Noiz kontsultatua: 2024-03-03).
* ↑ «Itzal(iko) bagina» Bertsolari Aldizkaria 2024-02-28 (Noiz kontsultatua: 2024-03-03).
# Lokaltasun printzipioa

Albert Einsteinek bere annus mirabilis urteko artikulutan oinarrituta dagoen printzipioa da lokaltasun printzipioa. Haren arabera, espazio-denbora puntu batean gertatzen den gertaera batek ezin du beste espazio-denbora puntu batean dagoen gertaera batekin eraginik izan, baldin eta eragin hau argiaren abiadura baino azkarrago gertatzen bada. Einsteinen artikuluen arabera argiaren abiadura baino azkarrago mugitu daitekeen gorputzik ez dago, hau da, argiaren abiadura ahalik eta abiadurarik azkarrena da. Beraz gorago aipatutako bi gertaera hauek, bien artean tarte espaziala dutelarik, ezin dute elkarrekintzarik izan, elkarrekintza honek argiaren abiadura baino azkarrago bada. Beraz, kausa-efektu erlaziorik ere ez da egongo. Lokaltasun ezak partikula kuantikoen jokaeraren oinarri bat da.

## Kanpo estekak

* Datuak: Q629202
# Lokarri

Lokarri hitzarekin honako artikulu hauek aurki daitezke:
* Korapiloren sinonimoa.
* Lokarri, Euskal Herriko gizarte mugimendua.
# Lokatza Ziklismo Eskola

Lokatza Ziklismo Eskola 14-18 urteko Bergara, Antzuola eta Elgetako neska-mutilei zuzendutako ziklismo eskola da, 1976. urtean sortua.
Taldeak, txirrindularitzak jorratzen dituen esparru ezberdinak bultzatzen ditu, errepidekoan bereziki zentratuz. Lokatza eskolak gazteen txirrindularitza eta pertsona formakuntzan parte hartzen du, eta txirrindularitzaren inguruan dauden berrietaz euskaraz hitz egitea sustatzen du.
Urtero Tourreko eta Giroko porrak antolatzen ditu. Elkarte gastronomiko eta kulturala ere badu 2018. urtetik.

## Lokatzako txirrindulari profesionalak

* Mikel Aristi Gardoki, 1993.
* Eneko Lizarralde Delgado, 1993.
* Jokin Etxabe Leturia, 1994.
* Julen Irizar Laskurain, 1995.

## Erreferentziak

* ↑ «Zaletasunez lokazten 40 urte - Bergara» Goiena.eus (Noiz kontsultatua: 2023-11-29).
* ↑ Lokatza Z.E. | Lokatza Ziklismo Eskola. (Noiz kontsultatua: 2023-11-29).
* ↑ Porra Tour | Lokatza Ziklismo Eskola. (Noiz kontsultatua: 2023-11-29).
* ↑ Porra Giro | Lokatza Ziklismo Eskola. (Noiz kontsultatua: 2023-11-29).
* ↑ Elkarte-erregistroa. (2018-06-30). «LOKATZA ELKARTE GASTRONOMIKO ETA KULTURALA» www.euskadi.eus (Noiz kontsultatua: 2023-11-29).

## Kanpo estekak

* Lokatza Ziklismo Elkolaren webgunea
* Datuak: Q123600666
# Lokca

Lokca Eslovakiako udalerri bat da, Námestovoko barrutian kokatuta. 24,20 km²ko azalera du eta 2346 biztanle 2017ko datuen arabera.

## Historia

Idatzizko lehen aipamena 1496. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q640349
* Multimedia: Lokca / Q640349
# Lokailu logiko

Lokailu logikoa edo eragile logikoa bi proposizio edo esaldi lotzen dituen ikur edo hitza da, non loturaren emaitzaren egia-balioa hasierako esaldien egia-balioaren mendean dagoen soilik.

## Kanpo estekak

* Datuak: Q211790
# Lokarri (gizarte mugimendua)

Lokarri (Akordioaren eta kontsultaren aldeko herritarren sarea) Euskal Herriko gizarte mugimendu bakezalea zen, 2006an Elkarriko kideek sortua. Paul Rios abokatuak koordinatua (erakundearen aurpegi publikoa izan zen hainbat urtean), Aieteko Bake Konferentzia antolatzen laguntzea izan zen mugimenduaren ekarpen inportante bat. 2015an disolbatu zen, bere egiteko nagusia, ETAren jarduera armatuaren amaiera, lortuta zegoelakoan. Maixux Rekalde izan zen Lokarriko presidentea

## Historia

ETAren 2006ko su etenean, Elkarriko kideek uste izan zuten elkarrizketaren eta indarkeria ezaren printzipioak nahiko hedaturik zeudela, eta, beraz, aurrerapauso bat eman behar zela: Indarrak bildu berradiskidetzea akordio pluralaren eta herri galdeketaren bidez bilatzeko. Bake prozesu bat martxan jarri ahal izateko oinarriak finkatzea izan zen lehenengoaren helburua; bake prozesu hori garatzea bigarrenarena. Elkarrik berak onartu zuen orduan bermerik ez zegoela bere eskakizunen gainean: indarkeriarik eza, giza eskubideak, bazterketarik gabeko elkarriketa, aniztasuna, alderdien mahaia eta printzipio demokratikoak.
2011ko urriaren 17an Euskal Herriko ordezkaritza politiko, sozial eta sindikal zabalarekin batera —PPk, UPNk eta PSNk uko egin zioten— nazioarteko lider politiko nabarmenak bildu zituen Lokarrik Donostiako Aiete jauregian, Kofi Annan Nazio Batuen idazkari nagusi ohia buru. Euskal Herriko bake prozesuari bultzada emateko helburua zuen konferentzia hark berehalako eragina izan zuen: hiru egunera aldarrikatu zuen ETAk borroka armatuaren behin betiko amaiera.
Lokarriren eskutik etorri ziren ere nazioarteko egiaztatzaileak, 2014ko otsailean ETAk indargabetutako hainbat armaren inbentarioa jaso zutenak, bai eta Brian Currin bitartekaria ere. Bake prozesuaren zailtasunei aurre egiteko eta gizartearen inplikazioa sustatzeko Foro Soziala ere antolatu izan zuen Lokarrik.
2014ko urriaren 9an, 2015eko martxoan bukatuko zuela Lokarrik bere bidea zabaldu zen. Azaldu zutenez, ETAren jarduera armatuaren amaiera eta Sorturen legeztatzea ziren Lokarriren lehentasun nagusiak, eta, horiek beteta, desegiteko pausoa eman zuten.
Lokarrik bere bidea amaituko zuela adierazteak hainbat erreakzio sortu zituen.

## Erreferentziak

* ↑ «https://twitter.com/paulrios/status/1479021882464780288» Twitter (Noiz kontsultatua: 2022-01-06).
* 1 2 3 4 «2015eko martxoan bukatuko du Lokarrik bere bidea», Berria, 2014-10-09
* ↑ «Erreakzioak. Eginikoaren aitortza, datorrenaren zalantza», Berria, 2014-10-09

## Ikus, gainera

* Elkarri

## Kanpo estekak

* Lokarriren gune ofiziala
* Datuak: Q3394066
* Multimedia: Lokarri / Q3394066
# Luis Giannattasio Finocchietti

Luis Giannattasio Finocchietti ( Montevideo, 1894 – 1965 ) Uruguaiko politikari, enpresari eta ingeniari zibila izan zen, 1964ko martxoaren 1etik 1965eko otsailaren 7ra bitartean Gobernu Kontseilu Nazionaleko presidente konstituzionala izan zena.

## Biografia

* Datuak: Q878635
* Multimedia: Luis Giannattasio / Q878635
# Luis González de Ubieta

Luis González de Ubieta González del Campillo (Bilbo, 1899ko azaroaren 18a - Bocas de Ceniza, Kolonbia, 1950eko abenduaren 30a) bizkaitar militarra izan zen, Gerra Zibilean almirante izandakoa.
1917an Espainiako Itsas Armadan sartu zen et Rifeko gerran parte hartu zuen. Errepublikano sutsua, Gerra Zibila piztu zenean, Cartagenan zegoen eta José Luis Díez destruktorean ibili zen. 1937an Itsas Armadaren almirante izendatu zuten. 1939an kargua utzi eta Menorca errenditu zuen. Gerra ostean, erbesteratu eta Chiriqui izeneko merkantzia-ontziaren naufragioan hil zen.

## Erreferentziak

* ↑ Thomas, Hugh. Historia de la Guerra Civil Española. , 950 or..
* ↑ Fernández Díaz, Victoria. (2009). El exilio de los marinos republicanos. UPV, 109 or..
* Datuak: Q6700677